Maximäin vun Tréier

De Maximäin vun Tréier (och nach Maximin), och als „Hellege Maximäin“ bekannt, gebuer um Enn vum 3. Joerhonnert zu Silly, a gestuerwen den 12. September 346 zu Poitiers, gouf 329 Bëschof vun Tréier.

De Virgänger am Amt war den hellegen Agritius. Hie war e Géigner vum Arianismus an huet sengem Frënd a Matstreider Athanasius vun 335 bis 337 Asyl zu Tréier ugebueden.

De Maximäin ass 346 um Wee vu Konstantinopel op Poitiers gestuerwen. Säin Nofollger Paulinus huet den 29. Mee 353 seng stierflech Iwwerreschter op Tréier iwwerfouert. Duerfir ass den 29. Mee och säin Namensdag. Bei sengem Graf gouf am 6. Joerhonnert eng Benediktinerabtei gegrënnt (déi spéider Räichsabtei St. Maximin). D'Kierch St. Johannes gouf méi spéit a St. Maximin ëmgenannt.

 Duerstellung 
De  gëtt dacks mat engem Bier representéiert, well der Legend no e Bier säin Iesel doutgemaach hat an deen als Strof seng Laascht op Roum huet missen droen.

 Veréierung 
Dem  säin Dag ass an der kathoulescher Kierch den 29. Mee an an der griichesch-orthodoxer den 3. Oktober. Hie gouf virun allem an der Géigend vun Tréier, och am Raum vum haitege Lëtzebuerg, an am Elsass veréiert.J.A. Massard & G. Geimer: Auf den Spuren des Braunbären diesseits und jenseits der Sauer. In: Heimatkalender 2010 Eifelkreis Bitburg-Prüm, Bitburg 2009: 95-102 (cf. Kapitel: St. Maximin und der Bär).

Hien ass de Patréiner fir d'Gefore vum Mier, dem Reen an dem falschen Eed.

 Kierchen a Kapellen zu Lëtzebuerg, déi him geweit sinn 
Kierch Gräisch
Kapell zu Kënzeg
Kierch Kielen
Kierch Konstem
Kierch Iewerleng
Kierch Mutfert
Kierch Nidderkäerjeng
Kierch Pënsch
Kierch Ueschdref
Kierch Wal

 Kuckt och 
 Lëscht vun de chrëschtlechen Hellegen
 Refuge Sankt Maximäin

 Um Spaweck 

 De  am ökumeenesche Lexikon vun den Hellegen 

Kategorie:Bëscheef vun Tréier
Kategorie:Helleg
Kategorie:Gebuer (3. Joerhonnert)
Kategorie:Gestuerwen 346
Kategorie:Persounen, no deenen eng Struktur zu Lëtzebuerg genannt ass